**Köblény Község Önkormányzat Képviselő-testületének**

**../2021. (…….) önkormányzati rendelete**

**Köblény Község Önkormányzat Képviselő-testületének a településkép védelméről szóló 8/2020. (XII.16.) önkormányzati rendelet módosításáról**

Köblény Község Önkormányzatának Képviselő-testülete a településkép védelméről szóló 2016. évi LXXIV. törvény 12.§ (2) bekezdés a)-h) pontjaiban kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 9. mellékletében biztosított véleményezési jogkörében eljáró államigazgatási szervek és a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 5/2017. (VIII.15.) önkormányzati rendeletben felsorolt partnerek véleményének kikérésével a következőket rendeli el:

**1. §** (1)Köblény Község Önkormányzata Képviselő-testületének a településkép védelméről szóló 8/2020. (XII.16.) önkormányzati rendelete (továbbiakban: TKR) 37. § (3) bekezdés helyébe a következő rendelkezés lép:

„(3) A szakmai konzultáció történhet személyesen, telefon vagy videokonferencia keretében is az építtető vagy a kérelmező részére elektronikus úton előzetesen jelzett időpontban és helyszínen.”

**2. §**  A TKR 38. §-a helyébe a következő rendelkezés lép:

„(1) A polgármester

a) a reklámok és reklámhordozók elhelyezése tekintetében jelen rendeletben foglalt különös településképi követelmények, valamint a reklám-elhelyezési kormányrendeletben szereplő általános követelmények érvényesítése érdekében, valamint

b) helyi védett építményeken, építési engedélyhez, egyszerű bejelentéshez, az örökségvédelmi hatósághoz történő bejelentéshez vagy örökségvédelmi engedélyhez nem kötött építési tevékenységek,

c) továbbá építmények rendeltetése, vagy rendeltetési egységeinek számának megváltoztatása esetén

településképi bejelentési eljárást folytat le.

(2) Az eljárás jelen rendelet 6. melléklete szerinti kérelem benyújtásával kezdeményezhető.

(3) A bejelentéshez — a megértéshez szükséges formában és a kérelem tárgyának megfelelően — a következő munkarészeket tartalmazó főbb alaprajzi és magassági méretek feltüntetésével készült, a településképi követelményeknek való megfelelést igazoló dokumentációt kell benyújtani:

a) építési tevékenység esetén

aa)a településképi követelményeknek való megfelelésről szóló rövid műszaki leírás, mely tartalmazza a telepítés, az építészeti kialakítás, a homlokzatok anyag- és színhasználatának leírását is,

ab)helyszínrajz a szomszédos építmények és a terepviszonyok feltüntetésével,

ac)alaprajz,

ad)homlokzatok rajza,

ae)utcaképi vázlat, színterv és látványterv,

b) reklám vagy reklámhordozó elhelyezése esetén

ba)a településképi követelményeknek való megfelelésről szóló rövid műszaki leírás, mely tartalmazza a telepítés, az építészeti kialakítás, a rögzítés módja és az anyag- és színhasználat leírását is,

bb)helyszínrajz a szomszédos építmények és a terepviszonyok feltüntetésével,

bc)a reklámhordozó kialakításának részletterve alaprajzi és homlokzati nézetekkel,

bd)az elhelyezendő reklám településképi megjelenését ábrázoló részletterv, mely ábrázolja a reklám méretét, kialakítását, a hordozófelület anyagát és a rögzítés módját is,

be)az elhelyezéssel érintett építménynek a reklámot vagy reklámhordozót is ábrázoló homlokzati rajza, amennyiben az elhelyezés építmény homlokzati felületén vagy tetőzetén tervezett,

bf)utcaképi vázlat, színterv és látványterv,

c) rendeltetésváltoztatás esetén

ca)a településrendezési eszközök rendeltetésre vonatkozó követelményeinek való megfelelésről szóló rövid műszaki leírás, mely a tervezett rendeltetés parkolási igényének biztosítását is ismerteti,

cb)helyszínrajz, mely bemutatja a tervezett rendeltetés parkolási igényének biztosítását, valamint a településrendezési eszközök rendeltetésre vonatkozó követelményeinek teljesítését,

cc)a tervezett rendeltetés településrendezési eszközök rendeltetésre vonatkozó követelményeinek való megfelelését és parkolási igényét alátámasztó alaprajz.

(4) A bejelentési dokumentációban a településképi követelményeknek való megfelelést igazolni kell.

(5) A településképi bejelentési eljárás során a polgármester települési főépítész közreműködését veheti igénybe.

(6) Az eljárásban keletkezett iratokat az iratkezelési szabályzatban rögzítettek szerint kell kezelni.”

**3. §** A TKR a következő 38/A. §-sal egészül ki:

„39/A. § (1) A településképi bejelentési eljárás során vizsgálni kell, hogy a bejelentés

a) megfelel-e a formai követelményeknek,

b) megfelel-e a településképi rendeletben meghatározott követelményeknek,

c) alkalmazkodik-e a kialakult környezet látványához, léptékéhez, formavilágához, anyaghasználatához, színvilágához,

d) védett területen vagy védett építményen a beavatkozás nem ellentétes-e a védelem céljával, szolgálja-e a védelem látványban is jelentkező szempontjait,

e) a reklámhordozó elhelyezése megfelel-e a reklámok közzétételével kapcsolatos kormányrendeletben szereplő általános elhelyezési, és a településképi rendeletben szereplő különös településképi követelményeknek.

(2) A településképi bejelentéshez kötött tevékenység a településképi bejelentés tudomásul vételéről szóló határozat és a hozzátartozó záradékolt tervdokumentáció birtokában – az abban foglalt esetleges kikötések figyelembevételével – megkezdhető, ha ahhoz más hatósági engedély nem szükséges.

(3) A településképi bejelentési kötelezettség elmulasztása, valamint a településképi bejelentési eljárás során meghozott döntésben foglaltak megszegése esetén a Polgármester a magatartás elkövetőjével szemben a 39. §-ban meghatározottak szerint településképi kötelezési eljárást indít, és egyúttal településkép-védelmi bírságot szab ki.

(4) A Polgármester településképi bejelentési eljárásban hozott döntésével szembeni fellebbezést Köblény Község Önkormányzata Képviselő-testülete bírálja el.”

**4. §** E rendelet a kihirdetését követő napon lép hatályba.

Kiss Gyula Markó Gábor

polgármester jegyző

**Záradék:**

**Megalkotta:** a Képviselő-testület a 2021. …………….-i ülésén.

**Kihirdetve:** 2021. ………………-én.

**INDOKOLÁS**

**Köblény Község Önkormányzata Képviselő-testületének**

**a településkép védelméről szóló**

**8/2020. (XII.16.) önkormányzati rendeletet módosító ../2021. (……...) önkormányzati rendelethez**

A jogalkotásról szóló 2010. évi CXXX. törvény (Jat.) 18. §-a szerint a Képviselő-testületet tájékoztatni kell a javasolt szabályozás szükségességéről, továbbá ismertetni kell a jogi szabályozás várható hatásait. A jogszabály tervezetét az alábbiakkal indokolom:

**ÁLTALÁNOS INDOKOLÁS**

A rendelet célja Köblény Község épített környezetének megőrzése, sajátos településképének társadalmi bevonás és konszenzus által történő védelme és alakítása, valamint a településképi követelményekkel és a településkép-érvényesítési eszközökkel kapcsolatos szabályok módosítása, illetve a rendelet megfeleltetése a magasabb rendű jogszabályoknak.

Jelen módosító rendelet megalkotását a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) a településképi bejelentési eljárásokra vonatkozó rendelkezései 2021. március 1-vel módosultak, majd a Korm. rendelet helyébe lépett a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet, így a központi jogszabállyal való összhang megteremtése halaszthatatlan feladata lett a képviselő-testületnek.

**RÉSZLETES INDOKOLÁS**

**Az 1. §-hoz**

A szakmai konzultáció eljárási szabályainak azon változását tartalmazza a rendelkezés, amely lehetővé teszi, hogy ne csak az előre egyeztetett időpontban és helyen, hanem akár telefon-, akár videokonferencia során is lefolytatható legyen a konzultáció.

**A 2. §-hoz**

A rendelkezés megteremti a TKR Korm. rendelettel való összhangját a bejelentésre kötelezett tevékenységek köre tekintetében, amely kiegészül a rendletetési mód, és a rendeltetési egységek számának változásának eseteivel. Továbbá aktualizálásra került a benyújtandó dokumentáció tartalmára vonatkozó szabályokat is.

**A 3. §-hoz**

A rendelkezés aktualizálja a bejelentéssel végezhető tevékenység megkezdésének feltételeit, utal a döntés megszegésének jogkövetkezményeire, valamint tájékoztat a döntés elleni fellebbezést elbíráló képviselő-testületről.

**A 4. §-hoz**

A rendelkezés tartalmazza a rendelet hatályba lépésének idejét.